สังคมข่าวหุ้น
ดัชนีตลาดหุ้นไทยปิดที่ระดับ 1,671.72 จุด ลดลง 24.36 จุด มูลค่าการซื้อขาย 87,712.50 ล้านบาท ยังต้องติดตามสถานการณ์ระหว่างรัสเซียและยูเครน
ดัชนีตลาดหุ้นไทยปิดที่ระดับ 1,671.72 จุด ลดลง 24.36 จุด มูลค่าการซื้อขาย 87,712.50 ล้านบาท ยังต้องติดตามสถานการณ์ระหว่างรัสเซียและยูเครน
7 มี.ค. 2565

ดัชนีตลาดหุ้นไทยปิดที่ระดับ 1,671.72 จุด ลดลง 24.36 จุด มูลค่าการซื้อขาย 87,712.50 ล้านบาท ยังต้องติดตามสถานการณ์ระหว่างรัสเซียและยูเครน รวมถึงการประกาศตัวเลขเงินเฟ้อของสหรัฐฯ และการแพร่ระบาดของโรคไวรัสโควิด-19 ที่ให้เป็นโรคประจำถิ่น ที่ยังมีตัวเลขการติดเชื้อในระดับที่สูง
RT ราคาหุ้นล่าสุดปรับขึ้น 2.04% มายืนระดับ 2 บาท หลังแจ้งข่าวดี ช่วงม.ค.-มี.ค. คว้างานภาครัฐ-เอกชน 8 โครงการ มูลค่ารวม 1,896.86 ล้านบาท คาดเริ่มก่อสร้างและทยอยรับรู้รายได้ในไตรมาส 1/2565 ดันแบ็กล็อกแตะ 5,200 ล้านบาท ทยอยรับรู้รายได้ถึงปี 2567 แถมยังมีลุ้นงานอุโมงค์ในภาคเหนือ และงานโรงไฟฟ้าในประเทศเพื่อนบ้านเพิ่ม หนุนแบ็กล็อกปีนี้พุ่งราว 8,800 ล้านบาท ได้ไม่ยาก
วันนี้ (7 มี.ค.) “แอสเซท ไฟว์ กรุ๊ป” หรือ A5 พร้อมกลับเข้ามาเทรดในตลาด mai อีกครั้ง คาดว่าจะได้รับการตอบรับที่ดีจากนักลงทุน ด้วยแผนการดำเนินธุรกิจที่ชัดเจน ด้วยเป้ารายได้ปีนี้ 1,100 ล้านบาท โตเกือบ 30% พร้อมโชว์ตุนแบ็กล็อกมากกว่า 3,200 ล้านบาท อีกทั้งเตรียมเปิดตัว 3 โครงการใหม่ มูลค่ารวมมากกว่า 3,200 ล้านบาท โบรกฯ แนะ “ซื้อ” วางกรอบราคาเชิงกลยุทธ์ไว้ 7.50-13.50 บาท หลังจากมีการปรับโครงสร้างธุรกิจ และมีการเปลี่ยนผู้ถือหุ้นใหญ่ เป็นกลุ่ม “ปัญจทรัพย์” แลดูมีความน่าสนใจอยู่ไม่น้อยทีเดียว
AGE กางแผนปีนี้โตต่อเนื่อง ปักธงรายได้พุ่ง 1.5 หมื่นล้านบาท พร้อมตั้งเป้าปริมาณยอดขายถ่านหิน 6.5 ล้านตัน เดินหน้าขยายธุรกิจโลจิสติกส์ ลุยเพิ่มรถบรรทุกอีก 10 คัน คงเป้าปี 2568 โกยรายได้ 19,000 ล้านบาท คาดมีสัดส่วนรายได้จากโลจิสติกส์ 10% จากปี 2564 อยู่ที่ 4%
RP หรือ “ราชาเฟอร์รี่” เปิดตัวบัตรสมาชิกสะสมพอยต์ ตอบโจทย์โลกยุคดิจิทัล เพิ่มดีกรีสิทธิประโยชน์และความคุ้มให้ลูกค้าที่มาใช้บริการ มอบส่วนลด 10-15% พร้อมอัพพอยต์สะสมทุกการใช้จ่ายเพื่อแลกรางวัลหรือคูปองตั๋วรถ ตั๋วเรือเส้นทางต่าง ๆ รีบสมัครและสะสมพอยต์ได้แล้ววันนี้ที่จุดจำหน่ายตั๋วราชาเฟอร์รี่หน้าท่าเรือทั้ง 3 แห่ง (ดอนสัก, สมุย และพะงัน) น่าจะช่วยกระตุ้นการท่องเที่ยวได้บ้าง
ตลาดหลักทรัพย์ฯ ให้  ETC ใช้เกณฑ์ Cash Balance (ลูกค้าต้องวางเงินสดไว้ล่วงหน้ากับสมาชิกเต็มจำนวนก่อนซื้อหลักทรัพย์) ตั้งแต่วันที่ 7 มี.ค.-12 เม.ย. 2565 ส่งผลให้สภาพคล่องการเก็งกำไรปรับลง จากก่อนหน้านี้ที่มีหุ้นที่ยังใช้ Cash Balance คือ ECF, ECF-W4 ใช้ถึง 7 มี.ค. 2565 ZIGA, ZIGA-W1 ใช้ถึง 8 มี.ค. 2565 TVT, YGG ใช้ถึง 11 มี.ค. 2565 HL, TH, TVD, VL, VL-W1 ใช้ถึง 18 มี.ค. 2565 NBC ใช้ถึง 23 มี.ค. 2565 RSP ใช้ถึง 24 มี.ค. 2565 UPA, UPA-W2 ใช้ถึง 25 มี.ค. 2565 และ CHO, SANKO, TCC, TCC-W3, TCC-W4, TCC-W5 ใช้ถึง 1 เม.ย. 2565 ขณะที่ระดับ 2 ใช้เกณฑ์ห้ามคำนวณวงเงินซื้อขาย และ Cash Balance มี DITTO ใช้ถึง 8 มี.ค. 2565 และ ARIP, PROEN ใช้ถึง 11 มี.ค. 2565 MONO ใช้ถึง 21 มี.ค. 2565 MVP, MVP-W1 ใช้ถึง 1 เม.ย. 2565 และระดับ 3 ใช้เกณฑ์ห้าม Net settlement, ห้ามคำนวณวงเงินซื้อขาย และ Cash Balance มี AJA, AJA-W3 ใช้ถึง 7 มี.ค. 2565
ปิดท้ายพบกับข่าวหุ้นเจาะตลาด เวลา 9.35-11.00 น. ดำเนินรายการโดย บูรพา สงวนวงศ์ และ สุภชัย ปกป้อง รับชมสด ๆ ผ่าน www.facebook.com/kaohoon online, www.facebook.com/tv.kaohoon และ FM 102 Mhz…
พร้อมอัปเดตตลาดทุนทุกวันจันทร์-ศุกร์กับ “ข่าวหุ้นทีวีออนไลน์” เริ่มจาก Pre-Open Report โดย อารียานันท์ สัทธรรมสกุล เวลา 9.10 น. ตามด้วย Mid-Day Report โดย บูรพา สงวนวงศ์ เวลา 12.25 น. ปิดท้ายด้วย Post Market Report โดย สุภชัย ปกป้อง เวลา 17.30 น.